אוניברסיטת קרנגי מלון

אוניברסיטת קרנגי מלון (באנגלית: Carnegie Mellon University; בראשי תיבות: CMU) היא אוניברסיטת מחקר פרטית בעיר פיטסבורג, במדינת פנסילבניה, שבארצות הברית. שטח הקמפוס המרכזי הוא 570 דונם והוא מרוחק כחמישה קילומטרים ממרכז העיר פיטסבורג. האוניברסיטה נוסדה ב-1900 על ידי התעשיין אנדרו קרנגי וב-1967 התאחדה עם מכון מלון למחקר תעשייתי וקיבלה את שמה הנוכחי. קולג'ים הקולג' לאמנויות (1900) הקולג' להנדסה (1905) הקולג' למנהל עסקים על־שם דייוויד טפר (1949) הקולג' למדעים על־שם מלון (1967) היינץ קולג' על־שם היינץ (1968) הקולג' למדעי הרוח והחברה על־שם דיטריך (1969) הקולג' למדעי המחשב (1988) דירוג מאז היווסדה הפכה קרנגי מלון למכון מחקר בעל שם עולמי, עם תוכניות רבות המדורגות בעקביות בין הטובות בעולם. בסקר האחרון של 200 האוניברסיטאות הטובות בעולם שנערך על ידי העיתון טיימס, דורגה קרנגי מלון במקום ה-20 הכללי. במהדורת 2009 של העיתון U.S. News & World Report, דורגו תוכניות התואר הראשון של קרנגי מלון במקום ה-22 בארצות הברית, בעוד התוכניות לתארים מתקדמים במדעי המחשב דורגו במקום הרביעי, הנדסה במקום ה-21, מנהל עסקים במקום ה-17, מדיניות ציבורית במקום העשירי, אמנויות במקום השביעי ופסיכולוגיה במקום התשיעי. במהדורת 2010 של אותו העיתון, דורג התואר השני במדעי המחשב במקום הראשון בארצות הברית. האוניברסיטה מושכת אליה תלמידים מכל רחבי ארצות הברית ומ-93 מדינות ברחבי העולם, היא גם נמנית עם אחת מה-"New Ivies" על פי העיתון ניוזוויק. האוניברסיטה חברה באיגוד האוניברסיטאות הטכנולוגיות העצמאיות, בברית העולמית של אוניברסיטאות טכנולוגיות, באיגוד אוניברסיטאות המחקר ובפורום מנהיגי האוניברסיטאות העולמי. דירוגים בין-לאומיים דירוג שאנגחאי: מקום 100–150 (2025) דירוג Times Higher Education: מקום 24 (2026) דירוג QS לאוניברסיטאות: מקום 52 (2026) דירוג U.S. News & World Report: מקום 126 (2025–2026) בוגרים ידועים שבעה מבין בוגרי האוניברסיטה הם חתני פרס נובל (שניים בפרס נובל לפיזיקה וחמישה בפרס נובל לכלכלה) בהם ג'ון פורבס נאש, זוכה פרס נובל לכלכלה, ומי שהיה מושא הספר נפלאות התבונה והסרט המבוסס על ספר זה. חמישה בוגרים הם זוכי פרס טיורינג ובוגר אחד זוכה פרס וולף למתמטיקה. בוגר אוניברסיטה נוסף, שהיה גם מרצה באוניברסיטה, הוא רנדי פאוש, שהתפרסם בזכות נאומו "ההרצאה האחרונה" ובוגר אחר הוא מפיק הטלוויזיה הנודע סטיבן בוצ'קו. קישורים חיצוניים אתר האינטרנט הרשמי של אוניברסיטת קרנגי מלון (באנגלית) אוניברסיטת קרנגי מלון, ברשת החברתית פייסבוק אוניברסיטת קרנגי מלון, ברשת החברתית X (טוויטר) אוניברסיטת קרנגי מלון, ברשת החברתית אינסטגרם אוניברסיטת קרנגי מלון, ברשת החברתית LinkedIn אוניברסיטת קרנגי מלון, סרטונים בערוץ היוטיוב אוניברסיטת קרנגי מלון, באתר אנציקלופדיה בריטניקה (באנגלית)